Ehipululo 1: Huku Uhimbika Okulinga Ovipuka
OVIPUKA aviho oviwa tunavio viatuka ku Huku. Huku walinga ekumbi opo lituavele otyitei komutenya. Walinga ohanyi no nonthungululu opo tukale notyitei kounthiki. Tupu walinga oohi opo tukalemo.
Anthi ekumbi, nohanyi, no nonthungululu, noohi, havioko Huku atetekela okulinga. Ove utyii oityi Huku alinga tete? Huku tete walinga ovanthu velifua nae muene. Ngetyi katupondola okumona Huku, tupu katupondola okumona ovanthu ovo. Mombimbiliya ovanthu ovo vatiwa onoandyu. Huku walinga onoandyu opo mbukale nae keulu.
Oandyu Huku alinga tete ankho yakolela unene. Aikala Omona wotete wa Huku, iya aundapa na Tate yae. Omona oo, wakuatesako Huku okulinga ovipuka aviho. Wakuatesako Huku okulinga ekumbi, nohanyi, no nonthungululu, noohi yetu.
Oohi ankho ikahi ñgeni? Konthyimbi ankho nawike upondola okukala pano pohi. Kombanda yoohi aiho ankho kutupu natyike. Ankho kuna vala elunga enene. Anthi Huku wahandele pano pohi pakale ovanthu. Ngotyo, Huku wahimbika okulinga ovipuka pala onthue. Oityi Huku alinga?
Tete ankho oohi yesukisa otyitei. Moluotyo, Huku walinga ekumbi opo liave otyitei pano pohi. Huku wetyilinga monkhalelo imue opo kukale otyinthiki notyitenya. Konyima yotyo, Huku wakukutisa oohi.
Tete, ankho kutupu natyike kombanda yoohi. Oohi ankho ikahi ngetyi uluete polutalatu apa. Ankho kutupu onofololi, nomiti, no vinyama. Melunga ankho mutupu onohi. Ngotyo, Huku ankho una ovilinga ovinene pala okuhiwisa oohi opo ovanthu novinyama vapondole okukalamo.
Jeremias 10:12; Colossenses 1:15-17; Gênesis 1:1-10.
Omapulo
- Opi kuatuka ovipuka aviho oviwa? Ove upondola okupopiapo ongeleka imue?
- Oityi Huku atetekela okulinga?
- Omokonda yatyi oandyu yotete yakolela?
- Hangununa oñgeni oohi yali ponthyimbi. (Tala polutalatu.)
- Oñgeni Huku apongiya oohi opo mukale ovinyama novanthu?
Omapulo omakuavo
- Tanga Jeremias 10:12.
Ovituwa patyi via Huku vimonekela kovipuka alinga? (Isa. 40:26; Rom. 11:33)
- Tanga Colossenses 1:15-17.
Yesu walinga otyilinga patyi pokutungwa kuovipuka aviho? Otyo tyitulongesa tyi kombinga yae? (Col. 1:15-17)
- Tanga Gênesis 1:1-10.
Olie walinga oohi? (Gên. 1:1)
Oityi Huku atunga monthiki yotete? (Gên. 1:3-5)
Hangununa oityi Huku atunga monthiki yavali. (Gên. 1:7, 8)
umb_Latn umb_Latn umb_Latn umb_Latn nya_Latn umb_Latn umb_Latn kea_Latn umb_Latn umb_Latn swh_Latn umb_Latn tso_Latn umb_Latn umb_Latn kmb_Latn umb_Latn kmb_Latn cjk_Latn kmb_Latn cjk_Latn swh_Latn cjk_Latn